《题冷翠谷道者庵》
宋代·董嗣杲

万计千谋浊世纷，莲花峰下寂无闻。
丹泉漱冷齿凝雪，翠谷虚无身入云。
藤杖卓苔防险峻，石炉炷柏起氤氲。
独游独宿露寒夜，绝顶想多秋几分。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。